CELEX: 22011D0041
Language: bg
Date: 2011-04-01 00:00:00
Title: Решение на Съвместния комитет на ЕИП № 41/2011 от 1 април 2011 година за изменение на приложение XVIII (Здравословни и безопасни условия на труд, трудово законодателство и равно третиране на мъжете и жените) към Споразумението за ЕИП

30.6.2011   
            
            
               BG
            
            
               Официален вестник на Европейския съюз
            
            
               L 171/42
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 41/2011
   от 1 април 2011 година
   за изменение на приложение XVIII (Здравословни и безопасни условия на труд, трудово законодателство и равно третиране на мъжете и жените) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XVIII към Споразумението бе изменено с Решение на Съвместния комитет на ЕИП № 141/2010 от 10 декември 2010 г. (1)
               
            
         
               (2)
            
            
               Директива 2010/32/ЕС на Съвета от 10 май 2010 г. за прилагане на рамковото споразумение за превенция на нараняванията с остри предмети в сектора на здравеопазването и болниците, сключено между HOSPEEM и EPSU (2), следва да бъде включена в Споразумението,
            
         РЕШИ:
   Член 1
   След точка 23йе (Директива 2009/161/ЕС на Комисията) от приложение XVIII към Споразумението се вмъква следната точка:
   
               „16йж.
            
            
               
                  32010 L 0032: Директива 2010/32/ЕС на Съвета от 10 май 2010 г. за прилагане на рамковото споразумение за превенция на нараняванията с остри предмети в сектора на здравеопазването и болниците, сключено между HOSPEEM и EPSU (ОВ L 134, 1.6.2010 г., стр. 66).“
            
         Член 2
   Текстовете на Директива 2010/32/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 април 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 1 април 2011 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 85, 31.3.2011 г., стр. 26.
   
      (2)  ОВ L 134, 1.6.2010 г., стр. 66.
   
      (3)  Без отбелязани конституционни изисквания.